Samtidig med disse ændringer fik linjen også dobbeltdækkerbusser, om end ad omveje. Linje 250S havde som nævnt fået dobbeltdækkerbusser i 2001, men efter etableringen af metroen og A-busnettet var driften på linjen blevet reduceret, og de overskydende dobbeltdækkerbusser indsat på linje 72E.<ref name="10årdd">[http://myldretid.dk/artikler/nr/62 ''10 år med dobbeltdækkere i København''], Myldretid.dk, 3. april 2011.</ref><ref>''HT/HUR-linieændringer 20.10.02'' af Jesper Kiby Denborg. Busfronten 164/2002, s. 12-13.</ref> Denne blev imidlertid nu nedlagt, og dobbeltdækkerbusserne overført til linje 650S.<ref name="10årdd" /> Det gav dog problemer med tre gangbroer over Naverporten i [[Avedøre Stationsby]], som bussernes antenner kunne ramme imod. Her endte man med at lægge linjen udenom stationsbyen. Desuden havde [[Nyhavnsbroen]] vægtbegrænsninger for at undgå tung trafik til færgerne ved Kvæsthusbroen. Kontrolmålinger viste dog, at dobbeltdækkerbusserne kunne passere uden problemer.<ref>''Dobbeltdækkere på springtur'' af Stig Prehn. HT-nyt 3/2003, s. 4-5.</ref> Endelig var der problemer med at få [[aircondition]] til at fungere i dobbeltdækkerbusserne.<ref>''Skydevinduer på 1. sal'' af Hans Trier.</ref> I sommeren og efteråret 2004 var mange af dobbeltdækkerbusserne derfor i England for at få det løst. Imens måtte en del af trafikken klares med reservebusser, typisk højgulvsbusser uden S-busmarkeringer.<ref>[http://myldretid.dk/billeder/vis_billede.php?foto_id=232 ''City-Trafik 2046 på Avedøre st.''] på Myldretid.dk. Sidst kontrolleret 21. oktober 2015.</ref>
Filosofi Historie Foreninger Organisationer